Regolament tal-kummissjoni (KEE) Nru 2778/84
ta’ l-1 ta’ Ottubru 1984
li jemenda għat-23 darba r-Regolament (KEE) Nru 2730/81 li jistabbilixxi elenku ta’ aġenziji fil-pajjiżi importaturi li mhumiex membri intitolati li joħorġu sejħa għall-offerti fis-settur tal-ħalib u l-prodotti magħmulin mill-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u l-prodotti maghmulin mill-ħalib [1], kif l-aħħar emendat bir-Regolament (KEE) Nru 1557/84 [2], u partikolarment Artikoli 13(3) u 17 (4) miġjub fih,
Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 907/84 [4], stabbilixxa elenku ta’ aġenziji fil-pajjiżi importaturi li mhumiex membri u li huma intitolati li joħorġu sejħa għall-offerti fis-settur tal-ħalib u l-prodotti magħmulin mill-ħalib;
Billi, fid-dawl tat-tagħrif l-iktar riċenti disponibbli għall-Kummissjoni dwar il-prattiċi tal-kummerċ segwit mill-pajjiżi importaturi interessati u n-natura uffiċjali ta’ l-aġenziji in kwistjoni, dan ir-Regoament għandu jiġi emendat;
Billi l-miżuri stabbiliti f’dan ir-Regolament huma konformi ma’ l-opinjoni tal-Kumitat tat-Tmexxija tal-Ħalib u l-Prodotti maghmulin mill-Ħalib,
ADOTTAT DAN IR-REGOLAMENT:
Artikolu 1
Fl-Anness mar-Regolament (KEE) Nru 2730/81, l-elenku ta’ l-organizzazzjonijiet tal-ħruġ għandu jimtela biż-żieda ta’ l-organizzazzjoni li ġejja, bid-dħul jiġi magħmul skond l-ordni alfabetiku tal-pajjiż importatur:
Pajjiż importatur | Organizzazzjoni tal-ħruġ |
it-Turkija | Turkiye Sut Endustrisi Gumuru J. M. Istambul Caddesi No 88 Iskitler Ankara |
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ Ottubru 1984.